อาการที่ผมเป็นอยู่เกิดขึ้นตอนป.3 อารมณ์ผมก็ขึ้นลงไปมา แต่ว่าอารมณ์ผมในตอนนี้ยิ่งหนักมากกว่าเดิม และบางครั้งผมมักจะคิดถึงอดีตของตัวเองจนผมไม่กล้าทำอะไรที่จะทำให้เกิดเรื่องใหญ่ ในตอนนี้ผมเคยจะฆ่าตัวตายมา 3 ครั้งแล้ว และดูเหมือนว่าตัวเองยังเก่งไม่พอ ต้องดูดีตลอด และกดดันตัวเองตลอด คิดว่าผมเป็นโรคจิตแน่นอน ช่วยหน่อยนะครับ
สวัสดีค่ะ การเคยพยายามจะฆ่าตัวตาย รวมถึงการไม่อยากทำอะไร รู้สึกตัวเองไร้ค่า รู้สึกตัวเองไม่ดี มีอารมณ์ที่แปรปรวน อาจเป็นอาการของการมีภาวะซึมเศร้าได้ ซึ่งหากเป็นบ่อยๆ หรือเป็นต่อเนื่อง ก็อาจเป็นโรคซึมเศร้าได้ หรือหากมีช่วงที่อารมณ์ดีมาก ร่าเริงเกินไป อยากทำกิจกรรมหลายๆ อย่าง สลับกับช่วงที่มีอาการเบื่อ หน่ายไม่อยากทำอะไร รู้สึกเศร้า อยากฆ่าตัวตาย ก็อาจเป็นโรคอารมณ์สองขั้ว หรือที่เรียกว่าไบโพล่าร์ได้แนะนำว่าควรไปพบจิตแพทย์เพื่อประเมินว่าเป็นโรคซึมเศร้าหรือมีไบโพล่าร์ร่วมด้วยหรือไม่ และรุนแรงเพียงใด แพทย์จะได้ให้ยารักษารวมถึงการทำจิตบำบัดและกิจกรรมบำบัดต่างๆ เพื่อลดอาการต่างๆ ที่เป็นค่ะในเบื้องต้น ควรเล่าอาการให้พ่อแม่ หรือญาติผู้ใหญ่ที่ใกล้ชิด เพื่อให้รับรู้ถึงอาการของเรา และจะได้ให้ความช่วยเหลือในกรณีฉุกเฉินค่ะ